Kautilya

Kautilya eller Tsjanakya var ein statsmann i det indiske Mauryariket og levde om lag 300 f.Kr. Han var rådgjevar for Tsjandragupta Maurya (ca. 340-293 f.Kr.), som grunnla og utvida Mauryariket.

Han er rekna som forfattaren av Arthasjastra, ei omfattande lærebok i statskunst som fortel korleis ein skal styra eit kongerike og tek for seg lov og rett, utanrikspolitikk, krigføring og spionering. Det er omstridd om Arthasjastra slik verket er overlevert verkeleg blei skriven av Kautilya på denne tida.

 Bakgrunn 
Kautilya var ein brahmin som underviste ved lærestaden Taksasjila (noverande Taxila i Pakistan). Namnet «Kautilya» tyder 'av Kotil' og viser til avstamminga (gotraen) hans, medan «Tsjanakya» tyder '[son] av Tsjanak'.Engelsk Wikipedia oppgjev , s. 10: "while in his character as author of an arthaśhāstra he is generally referred to by his gotra name, Kautilya."

 Markeringar 
Diplomatkvarteret i den indiske hovudstaden New Delhi er kalla Tsjanakyapuri (eng. Chanakyapuri) etter Tsjanakya. 

I 1991–92 sende statleg indiske fjernsyn ein serie på 47 delar basert på livet til Tsjanakya.

 Kjelder 

 Delar av denne artikkelen bygger på «Chanakya» frå ,  den 1. august 2010.  



Kategori:Maurya
Kategori:Indiske politikarar i oldtida
Kategori:Indiske forfattarar i oldtida
Kategori:Sanskritforfattarar
Kategori:300-talet fvt.